CELEX: 32013R0775
Language: lv
Date: 2013-08-12 00:00:00
Title: Komisijas Īstenošanas regula (ES) Nr. 775/2013 ( 2013. gada 12. augusts ) par atļauju izmantot Enterococcus faecium DSM 7134 preparātu kā dzīvnieku barības piedevu dējējvistu cāļiem un retāk audzētu sugu mājputniem, izņemot dējējputnus (atļaujas turētājs Lactosan GmbH & Co KG )  Dokuments attiecas uz EEZ

13.8.2013   
            
            
               LV
            
            
               Eiropas Savienības Oficiālais Vēstnesis
            
            
               L 217/32
            
         KOMISIJAS ĪSTENOŠANAS REGULA (ES) Nr. 775/2013
   (2013. gada 12. augusts)
   par atļauju izmantot Enterococcus faecium DSM 7134 preparātu kā dzīvnieku barības piedevu dējējvistu cāļiem un retāk audzētu sugu mājputniem, izņemot dējējputnus (atļaujas turētājs Lactosan GmbH & Co KG)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 noteikts, ka piedevu lietošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība.
            
         
               (2)
            
            
               Saskaņā ar Regulas (EK) Nr. 1831/2003 7. pantu tika iesniegts pieteikums, lai saņemtu atļauju Enterococcus faecium DSM 7134 preparāta jaunam lietojumam. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.
            
         
               (3)
            
            
               Pieteikums ir par atļauju izmantot Enterococcus faecium DSM 7134 preparātu jaunā veidā par barības piedevu dējējvistu cāļiem un retāk audzētu sugu mājputniem, izņemot dējējputniem, un tā ir klasificējama piedevu kategorijā “zootehniskās piedevas”.
            
         
               (4)
            
            
               Minētā Enterococcus faecium DSM 7134 preparāta lietošana sivēniem un nobarojamām cūkām desmit gadus bija atļauta ar Komisijas Regulu (EK) Nr. 538/2007 (2), sivēnmātēm – ar Komisijas Regulu (EK) Nr. 1521/2007 (3) un gaļas cāļiem ar Komisijas Regulu (ES) Nr. 998/2010 (4).
            
         
               (5)
            
            
               Eiropas Pārtikas nekaitīguma iestāde (Iestāde) 2013. gada 12. marta atzinumā (5) secināja, ka ieteiktajos lietošanas apstākļos Enterococcus faecium DSM 7134 preparātam nav kaitīgas iedarbības uz dzīvnieku veselību, cilvēku veselību vai vidi, un, tā kā iespēja uzlabot zootehniskos parametrus jau bija pierādīta attiecībā uz gaļas cāļiem, šo konstatējumu var attiecināt uz dējējvistu cāļiem un ekstrapolēt uz retāk audzētu sugu mājputniem, izņemot dējējputnus. Iestāde neuzskata, ka ir nepieciešamas īpašas prasības attiecībā uz uzraudzības veikšanu pēc produkta laišanas tirgū. Iestāde arī pārbaudīja ar Regulu (EK) Nr. 1831/2003 izveidotās references laboratorijas ziņojumu par dzīvnieku barībā esošās barības piedevas analīzes metodi.
            
         
               (6)
            
            
               
                  Enterococcus faecium DSM 7134 preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādēļ šo preparātu būtu jāļauj lietot, kā norādīts šīs regulas pielikumā.
            
         
               (7)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā norādīto preparātu, kas iekļauts piedevu kategorijā “zootehniskās piedevas” un funkcionālajā grupā “zarnu floras stabilizatori”, ir atļauts lietot kā dzīvnieku barības piedevu saskaņā ar minētajā pielikumā izklāstītajiem nosacījumiem.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 12. augustā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 268, 18.10.2003., 29. lpp.
   
      (2)  OV L 128, 16.5.2007., 16. lpp.
   
      (3)  OV L 335, 20.12.2007., 24. lpp.
   
      (4)  OV L 290, 6.11.2010., 22. lpp.
   
      (5)  EFSA Journal, 2013. gads; 11(4):3167.
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva
               
               
                  Sastāvs, ķīmiskā formula, apraksts, analīzes metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas derīguma termiņš
               
            
                  KVV uz kg kompleksās barības ar mitruma saturu 12 %
               
            
                  
                     Zootehnisko piedevu kategorija. Funkcionālā grupa: zarnu floras stabilizatori
                  
               
            
                  4b1841
               
               
                  
                     Lactosan
                     GmbH & Co KG
                  
               
               
                  
                     Enterococcus faecium DSM 7134
                  
               
               
                  
                               
                           
                           
                              
                                 Piedevas sastāvs
                              
                              
                                 Enterococcus faecium DSM 7134 preparāts, kas satur vismaz:
                              
                                           
                                       
                                       
                                          pulvera veidā: 1 × 1010 KVV/g piedevas;
                                       
                                    
                                           
                                       
                                       
                                          granulētā veidā (mikroinkapsulētā formā): 1 × 1010 KVV/g piedevas
                                       
                                    
                        
                               
                           
                           
                              
                                 Aktīvās vielas raksturojums
                              
                              Dzīvotspējīgas Enterococcus faecium DSM 7134 šūnas
                           
                        
                               
                           
                           
                              
                                 Analīzes metode
                                  (1)
                              
                              
                                           
                                       
                                       
                                          Skaitīšana dzīvnieku barības piedevā: izmantojot uzsēšanas metodi ar izlīdzināšanu Petri trauciņā izmanto žults eskulīna azīda agaru (EN 15788)
                                       
                                    
                                           
                                       
                                       
                                          Identifikācija: izmantojot pulsējošā lauka gēla elektroforēzi (PFGE).
                                       
                                    
                        
               
                  Dējējvistu cāļi
                  Retāk audzētu sugu mājputni (izņemot dējējputnus)
               
               
                  —
               
               
                  5 × 108
                  
               
               
                  —
               
               
                  
                              1.
                           
                           
                              Piedevas un premiksa lietošanas noteikumos norāda glabāšanas noteikumus un noturību pret granulēšanos.
                           
                        
                              2.
                           
                           
                              Drīkst izmantot barībā, kas satur atļautos kokcidiostatus: diklazurilu, halofuginona hidrobromīdu, robenidīna hidrohlorīdu, dekokvinātu, lazalocīda A nātrija sāli, amonija maduramicīnu vai monenzīnnātriju, ar nosacījumu, ka šo kokcidiostatu ir atļauts izmantot attiecīgai sugai.
                           
                        
                              3.
                           
                           
                              Drošībai: darba laikā ieteicams izmantot elpceļu aizsarglīdzekļus un cimdus.
                           
                        
               
                  2023. gada 2. septembris
               
            
         (1)  Sīkāka informācija par analīzes metodēm atrodama Kopienas references laboratorijas tīmekļa vietnē: http://irmm.jrc.ec.europa.eu/EURLs/EURL_feed_additives/Pages/index.aspx.